**ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ**

**ສັນຕິພາບ ​ເອກະລາດ ປະຊາທິປະໄຕ ເອກະພາບ ວັດທະນະຖາວອນ**

ອົງການໄອຍະການປະຊາຊົນສູງສຸດ ເລກທີ…....../ອອປສ

 ນະຄອນຫຼວງວຽງຈັນ, ວັນທີ....../...../2018

**ບົດສະຫຼຸບ**

**ການເຄື່ອນໄຫວວຽກງານຮອບດ້ານຂອງອົງການໄອຍະການປະຊາຊົນສູງສຸດ ປະຈຳເດືອນຕຸລາ ແລະ ທິດທາງແຜນການປະຈຳເດືອນ ພະຈິກ 2018**

* ອີງຕາມ ແຜນການເຄື່ອນໄຫວປະຈຳປີ 2018 ຂອງອົງການໄອຍະການປະຊາຊົນສູງສຸດ;
* ອີງຕາມແຜນການເຄື່ອນໄຫວປະຈຳເດືອນຕຸລາ ປີ2018 ຂອງອົງການໄອຍະການປະຊາຊົນສູງສຸດ.

ຜ່ານການຈັດຕັ້ງປະຕິບັດຕາມແຜນການວຽກງານຕົວຈິງ ປະຈຳເດືອນ ກັນຍາ(09) ຂອງອົງການໄອຍະການປະຊາຊົນສູງສຸດແລະ ກຳນົດທິດທາງແຜນການປະຈຳເດືອນ ຕຸລາ(10) 2018, ສາມາດສະຫຼຸບໄດ້ດັ່ງນີ້:

1. **ການເຄື່ອນໄຫວວຽກງານໃນເດືອນຕຸລາ 2018**

**1. ວຽກງານການເມືອງ-ແນວຄິດ**

ໃນ​ເດືອນໜຶ່ງຜ່ານ​ມາ ຄະນະພັກ - ຄະນະນໍາອົງການໄອຍະການປະຊາຊົນສູງສຸດ ໄດ້ເອົາໃຈໃສ່ສຶກສາອົບຮົມດ້ານການເມືອງ - ແນວຄິດ ໃຫ້ແກ່ສະມາຊິກພັກ, ພະນັກງານ - ລັດຖະກອນ​ໃນ​ອົງການໄອຍະການປະຊາຊົນສູງສຸດ, ອົງການໄອຍະການປະຊາຊົນພາກກາງ, ສະຖາບັນຄົ້ນຄວ້າ ແລະ ຝຶກອົບຮົມໄອຍະການ ດ້ວຍຫຼາຍວິທີ ຢ່າງເປັນປົກກະຕິ, ຊຶ່ງໄດ້ຖືເອົາວຽກງານດັ່ງກ່າວເປັນວຽກງານຕົ້ນຕໍ ໃນການຄຸ້ມຄອງຊີ້ນຳ - ນໍາພາພະນັກງານໃຫ້ມີ​ທັດສະນະ​ຫຼັກໝັ້ນການ​ເມືອງໜັກ​ແໜ້ນ, ມີຄວາມຈົ່ງຮັກພັກດີ, ເຊື່ອໝັ້ນ ແລະ ເປັນເອກະພາບຕໍ່ການນຳພາຂອງພັກ, ມີຄວາມອຸ່ນອຽນທຸ່ນທ່ຽງ ​ເປັນ​ເຈົ້າ​ການ​ໃນ​ການຈັດ​ຕັ້ງ​ປະຕິບັດໜ້າທີ່​ຂອງ​ຕົນ​ດ້ວຍ​ຄວາມ​ຮັບຜິດຊອບສູງ, ມີຈັນຍາບັນ, ມີນໍ້າໃຈຮັບໃຊ້ປະຊາຊົນດ້ວຍຄວາມສັດຊື່ບໍລິສຸດ, ປະຕິບັດລັດຖະທໍາມະນູນ ແລະ ກົດໝາຍຢ່າງເຂັ້ມງວດ, ມີແບບແຜນວິທີເຮັດວຽກດີສົມຄວນ ແລະ ໄດ້ເຂົ້າຮ່ວມເຊື່ອມຊຶມແນວທາງການເມືອງຂອງພັກເປັນປົກກະຕິ.

ໄດ້ເອົາໃຈໃສ່ຊີ້ນຳ - ນໍາພາສ້າງຂະບວນອອກແຮງງານລວມ, ຂະບວນການແຂ່ງຂັນກິລາ, ສີລະປະວັນນະຄະດີ, ໄປຢ້ຽມຢາມເບິ່ງແຍງຊ່ວຍເຫຼືອເຊິ່ງກັນ ແລະ ກັນໃນເວລາຫຍຸ້ງຍາກ ເຈັບເປັນ, ເກີດລູກ ແລະ ອື່ນໆໃຫ້ຄວາມອົບອຸ່ນກັນ ໃນຍາມຫຍຸ້ງຍາກ ແລະ ໄດ້ຈັດຕັ້ງການປ້ອງກັນເວນຍາມສໍານັກງານ ໃຫ້ມີຄວາມສະຫງົບປອດໄພ.

**2.ວຽກງານກົງຈັກການຈັດຕັ້ງ ແລະ ການພັດທະນາບຸກຄະລາກອນ**

**⮚ວຽກງານຈັດຕັ້ງ ແລະ ຄຸ້ມຄອງ ພະນັກງານ**

* ລົງເຄື່ອນໄຫວວຽກງານກຳນົດຕຳແໜ່ງງານ ຢູ່ ແຂວງ ບໍລິຄຳໄຊ, ຄຳມ່ວນ ແລະສະຫວັນນະເຂດ;
* ພິຈາລະນາແຕ່ງຕັ້ງຄະນະກໍາມະການໄອຍະການປະຊາຊົນ ຂອງອົງການໄອຍະການປະຊາຊົນພາກ ແລະ ອົງການໄອຍະການປະຊາຊົນແຂວງ;
* ສັງລວມຂໍ້ມູນພະນັກງານ-ລັດຖະການ ອົງການໄອຍະການປະຊາຊົນແຂວງ ເຊກອງ, ຈຳປາສັກ, ແລະ ແຂວງ ໄຊຍະບູລີເຂົ້າຖານຂໍ້ມູນ;
* ສັງລວມສະຖິຕິພະນັກງານເພດຍິງ ຂອງອົງການໄອຍະການປະຊາຊົນ ໃນຂອບເຂດທົ່ວປະເທດ ທີ່ມີຕໍາແໜ່ງບໍລິຫານ.

**⮚ວຽກນະໂຍບາຍ ແລະ ກໍ່ສ້າງ**

* ເລື່ອນຊັ້ນ-ຂັ້ນເງິນເດືອນປົກກະຕິ ໃຫ້ພະນັກງານອົງການໄອຍະການປະຊາຊົນ ປະຈຳງວດ 1/2019, ຈຳນວນ 104 ທ່ານ, ຍິງ 36 ທ່ານ;
* ດັດແກ້ຊັ້ນ-ຂັ້ນເງິນເດືອນໃຫ້ແກ່ພະນັກງານອົງການໄອຍະການປະຊາຊົນສູງສຸດ ປະຈຳງວດ 1/2019 ຈຳນວນ7 ທ່ານ, ຍິງ 5 ທ່ານ; ພິຈາລະນາດັດແກ້ຊັ້ນ-ຂັ້ນເງິນເດືອນ (ພົ້ນຊັ້ນ) ໃຫ້ແກ່ພະນັກງານອົງການໄອຍະການປະຊາຊົນ ປະຈໍາງວດ 1/2019 ຈຳນວນ 4 ທ່ານ;
* ລົງເຜີຍແຜ່ວຽກງານຈັດຕັ້ງ-ນະໂຍບາຍພະນັກງານ ໃຫ້ແກ່ບັນດາອົງການໄອຍະການປະຊາຊົນແຂວງພາກເໜືອ;
* ອະນຸມັດໃຫ້ໃຫ້ພະນັກງານເຂົ້າຮ່ວມກອງປະຊຸມ, ສໍາມະນາ, ຖອດຖອນບົດຮຽນຢູ່ຕ່າງປະເທດ ຈໍານວນ 28 ທ່ານ, ຍິງ 5 ທ່ານ;
* ພິຈາລະນາຄັດເລືອກພະນັກງານເຂົ້າຮ່ວມຊຸດເຝິກອົບຮົມ ວຽກງານໄອຍະການ ປະຈຳປີ 2018 ທີ່ ສະຖາບັນຄົ້ນຄ້ວາ ແລະເຝິກອົບຮົມວຽກງານໄອຍະການຈຳນວນ 66 ທ່ານ, ຍິງ 16 ທ່ານ.

**3.ວຽກງານການແກ້ໄຂຄະດີ ແລະ ຄຳຮ້ອງ**

**3.1ວຽກງານຕິດຕາມກວດກາທົ່ວໄປ**

* **ການ​ແກ້​ໄຂ​ຄຳ​ຮ້ອງ​ກ່ຽວ​ກັບ​ການປະຕິບັດກົດໝາຍ**

**-**ຄໍາ​ຮ້ອງຄ້າງມາແຕ່ເດືອນ9/2018 - ຮັບເຂົ້າໃໝ່ເດືອນ 10/2018

- ລວມທັງໝົດ

- ຍັງພວມຄົ້ນຄວ້າ

= 02ເລື່ອງ;

= 00ເລື່ອງ;

= 02ເລື່ອງ;

= 02ເລື່ອງ.

**⮚ການ​ແກ້​ໄຂ​ຄຳ​ຮ້ອງ​ກ່ຽວ​ກັບ​ການປະຕິບັດ​ຄຳ​ຕັດສິນ​ຂອງ​ສານ:**

**-**ຄໍາ​ຮ້ອງຄ້າງມາແຕ່ເດືອນ9/2018 - ຮັບເຂົ້າໃໝ່ເດືອນ 10/2018

- ລວມທັງໝົດ

- ຍັງພວມຄົ້ນຄວ້າ

= 06ເລື່ອງ;

= 00ເລື່ອງ;

= 06ເລື່ອງ;

= 06ເລື່ອງ.

* **ສັງລວມຄຳຮ້ອງທັງໝົດ:**

**-**ຄໍາ​ຮ້ອງຄ້າງມາແຕ່ເດືອນ9/2018

- ຮັບເຂົ້າໃໝ່ເດືອນ 10/2018

- ລວມທັງໝົດ

- ຍັງພວມຄົ້ນຄວ້າ

= 08ເລື່ອງ;

= 00ເລື່ອງ;

= 08ເລື່ອງ;

= 08ເລື່ອງ.

**3.2 ວຽກງານກວດກາລັດ**

- ຄໍາຮ້ອງຄ້າງມາແຕ່ເດືອນ 9/2018

- ຮັບເຂົ້າໃໝ່ເດືອນ 10/2018

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

= 12 ເລື່ອງ;

= 05 ເລື່ອງ;(ຫຼາຍກວ່າເດືອນຜ່ານມາ 2 ເລື່ອງ)

= 17 ເລື່ອງ;(ຫຼາຍກ່ວາເດືອນຜ່ານມາ 2 ເລື່ອງ)

= 02 ເລື່ອງ;(ທຽບເທົ່າກັບ 12% ຂອງຄຳຮ້ອງທັງໝົດ)

- ຍັງພວມຄົ້ນຄວ້າ

= 15ເລື່ອງ.

**3.3 ວຽກງານຕິດຕາມກວດກາຄະດີອາຍາ**

**⮚ສຳນວນຄະດີຂັ້ນລົບລ້າງ:**

- ຄະດີເກົ່າຄ້າງມາແຕ່ເດືອນ 9/2018

- ຮັບເຂົ້າໃໝ່ເດືອນ 10/2018

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

- ຍັງພວມຄົ້ນຄວ້າ

= 43ເລື່ອງ;

= 10ເລື່ອງ;

= 53ເລື່ອງ;

= 06ເລື່ອງ;

= 47 ເລື່ອງ.

* **ສຳນວນທີ່ທວງມາ**

- ຄະດີເກົ່າຄ້າງມາແຕ່ເດືອນ 9/2018

- ຮັບເຂົ້າໃໝ່ເດືອນ 10/2018

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

- ຍັງພວມຄົ້ນຄວ້າ

= 15 ເລື່ອງ;

= 01 ເລື່ອງ;

= 16 ເລື່ອງ;

= 01ເລື່ອງ;

=15 ເລື່ອງ.

**⮚ຄຳຮ້ອງຂໍຄວາມເປັນທຳ**

- ຄໍາ​ຮ້ອງຄ້າງມາແຕ່ເດືອນ9/2018

- ຮັບເຂົ້າໃໝ່ເດືອນ 10/2018

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

- ຍັງພວມຄົ້ນຄວ້າ

= 03ເລື່ອງ;

= 05 ເລື່ອງ;

= 08ເລື່ອງ;

= 03ເລຶ່ອງ;

= 05ເລື່ອງ.

* **ຄຳຮ້ອງຂໍຮື້ຟື້ນ**

- ຄໍາຮ້ອງຄ້າງມາແຕ່ເດືອນ 9/2018

- ຮັບເຂົ້າໃໝ່ເດືອນ 10/2018

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

- ຍັງພວມຄົ້ນຄວ້າ

= 16ເລື່ອງ;

= 07 ເລື່ອງ;

= 23 ເລື່ອງ;

= 04 ເລື່ອງ;

= 19ເລື່ອງ.

* **ເອກະສານທາງລັດຖະການ ແລະຂໍ້ຕົກລົງຂອງສະພາແຫ່ງຊາດ**

- ຄ້າງມາແຕ່ເດືອນ 9/2018

- ຮັບເຂົ້າໃໝ່ເດືອນ 10/2018

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

- ຍັງພວມຄົ້ນຄວ້າ

= 24 ເລື່ອງ; ໃນນີ້: ຂໍ້ຕົກລົງຂອງສະພາ 6 ເລື່ອງ;

= 43 ເລື່ອງ; ໃນນີ້: ຂໍ້ຕົກລົງຂອງສະພາ 2ເລື່ອງ;

= 67 ເລື່ອງ; ໃນນີ້: ຂໍ້ຕົກລົງຂອງສະພາ 8 ເລື່ອງ;

= 38 ເລື່ອງ;ໃນນີ້: ຂໍ້ຕົກລົງຂອງສະພາ 3 ເລື່ອງ;

= 29ເລື່ອງ.ໃນນີ້: ຂໍ້ຕົກລົງຂອງສະພາ 5 ເລື່ອງ.

* **ສັງລວມຄະດີ ແລະ ຄຳຮ້ອງທັງໝົດ**

- ຄະດີແລະຄຳຮ້ອງຄ້າງມາແຕ່ເດືອນ9/2018 - ຄະດີແລະຄຳຮ້ອງຮັບເຂົ້າໃໝ່ໃນເດືອນ9/2018

=66 ເລື່ອງ; (ຫຼາຍກວ່າເດືອນຜ່ານມາ 17 ເລື່ອງ);

= 101 ເລື່ອງ; (ໜ້ອຍກ່ວາເດືອນຜ່ານມາ 02ເລື່ອງ);

- ລວມທັງໝົດ

 - ໄດ້ຄົ້ນຄວ້າແກ້ໄຂສົ່ງອອກແລ້ວ

 - ຍັງພວມຄົ້ນຄວ້າ

=167 ເລື່ອງ;(ຫຼາຍກວ່າເດືອນຜ່ານມາ 15 ເລື່ອງ);

= 52 ເລື່ອງ; (ທຽບເທົ່າ 31% ຂອງຈຳນວນຄະດີທັງໝົດ);

=115ເລື່ອງ(ຫຼາຍກວ່າເດືອນຜ່ານມາ 14 ເລື່ອງ).

**3.4ວຽກງານຕິດຕາມກວດກາຄະດີແພ່ງ**

**⮚ສຳນວນແພ່ງຂັ້ນລົບລ້າງ**

- ຄະດີເກົ່າຄ້າງມາແຕ່ເດືອນ 9/2018

- ຮັບເຂົ້າໃໝ່ເດືອນ 10/2018

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

=07ເລື່ອງ;

= 11ເລື່ອງ;

= 18ເລື່ອງ;

= 18ເລື່ອງ, ໃນນີ້:

-ຖະແຫຼງ ຢັ້ງຢືນເອົາ: 9 ເລື່ອງ, - ຖະແຫຼງ ບໍ່ຢັ້ງຢືນເອົາ: 9 ເລື່ອງ.

- ຍັງພວມຄົ້ນຄ້ວາ

= 00​ເລື່ອງ.

**⮚ຄຳຮ້ອງຂໍຮື້ຟື້ນ ແລະ ຄຳຮ້ອງຂໍຄວາມເປັນທຳ**

- ຄະດີຄ້າງມາແຕ່ເດືອນ 9/2018

- ຮັບເຂົ້າໃໝ່ໃນເດືອນ 10/2018

- ລວມທັງໝົດ

- ໄດ້ຄົ້ນຄວ້າແກ້ໄຂສົ່ງອອກແລ້ວ

= 66ເລື່ອງ;

= 22ເລື່ອງ

= 88ເລື່ອງ

= 16 ເລື່ອງ, ໃນນີີ້

- ທວງສໍານວນ: 15 ເລື່ອງ; - ຕົກລົງບໍ່ຮື້ຟື້ນ: 0 ເລື່ອງ; - ສົ່ງພາກສ່ວນອື່ນ 1 ເລື່ອງ.

- ຍັງພວມຄົ້ນຄວ້າ

= 72​ເລື່ອງ.

**⮚ ສໍານວນຄະດີທີ່ທວງມາ ( ທວງຕາມຂໍ້ຕົກລົງຂອງສະພາ ແລະຕາມຄຳຮ້ອງຂໍຮື້ຟື້ນ)**

* ຄະດີຄ້າງມາແຕ່ເດືອນ 09/2018

=99ເລື່ອງ; ໃນນີ:

- ສໍານວນ ທວງຕາມຂໍ້ຕົກລົງ: 24;

- ສໍານວນ ທວງຕາມ ຄໍາຮ້ອງ: 75.

* ຮັບເຂົ້າໃໝ່ເດືອນ 9/2018

= 09ເລື່ອງ, ໃນນີ້:

- ສໍານວນ ທວງຕາມຂໍ້ຕົກລົງ: 04; - ສໍານວນ ທວງຕາມ ຄໍາຮ້ອງ: 05.

- ລວມທັງໝົດ

 = 108ເລື່ອງ; ໃນນີ້:

- ສໍານວນ ທວງຕາມຂໍ້ຕົກລົງ:28; - ສຳນວນ ທວງຕາມ ຄໍາຮ້ອງ: 80.

* ໄດ້ຄົ້ນຄ້ວາແກ້ໄຂສົ່ງອອກແລ້ວ

= 10 ເລື່ອງ

-

- ຄໍາຕົກລົງບໍ່ຮື້ຟື້ນຕາມສະພາ: 02

- ສະເໜີຮື້ຟື້ນຕາມຄໍາຮ້ອງ:02;

- ຄໍາຕົກລົງບໍ່ຮື້ຟື້ນຕາມຄໍາຮ້ອງ: 06.

* ຍັງພວມຄົ້ນຄວ້າ

 = 98 ເລື່ອງ; ໃນນີ້:

- ສໍານວນ ທວງຕາມ ຄໍາຮ້ອງ: 72;

- ສໍານວນ ທວງຕາມຂໍ້ຕົກລົງ: 26.

**⮚ ຂໍ້ຕົກລົງສະພາແຫ່ງຊາດ (ທີ່ບໍ່ທັນໄດ້ທວງສໍານວນຄະດີ)**

**-** ຄະດີແລະຄຳຮ້ອງຄ້າງມາແຕ່ເດືອນ 9/2018**-**ຄະດີຮັບເຂົ້າໃໝ່ໃນເດືອນ 10/2018**-**ລວມທັງໝົດ - ໄດ້ຄົ້ນຄວ້າແກ້ໄຂສົ່ງອອກແລ້ວ - ຍັງພວມຄົ້ນຄວ້າ

= 07ເລື່ອງ;

= 02 ເລື່ອງ;

= 09 ເລື່ອງ;

= 01ເລື່ອງ;

= 08 ເລື່ອງ.

* **ສັງລວມຄະດີ ແລະ ຄຳຮ້ອງທັງໝົດ**

**-** ຄະດີ ແລະຄຳຮ້ອງຄ້າງມາແຕ່ເດືອ9/2018

- ຄະດີຮັບເຂົ້າໃໝ່ໃນເດືອນ 10/2018

- ລວມທັງໝົດ

- ໄດ້ຄົ້ນຄວ້າ ແລະ ສົ່ງອອກແລ້ວ

- ຍັງພວມຄົ້ນຄວ້າ

=170 ເລື່ອງ;(ໜ້ອຍກວ່າເດືອນຜ່ານມາ 11 ເລື່ອງ)

=52 ເລື່ອງ;(ຫຼາຍກວ່າເດືອນຜ່ານມາ 22 ເລື່ອງ)

=222 ເລື່ອງ; (ຫຼາຍກວ່າເດືອນຜ່ານມາ 11 ເລື່ອງ

=45 ເລື່ອງ;(ທຽບເທົ່າ20%ຂອງຈຳນວນຄະດີທັງໝົດ);

=177 ເລື່ອງ; (ຫຼາຍກວ່າເດື່ອນຜ່ານມາ 7 ເລື່ອງ).

**3.5ວຽກງານຕິດຕາມກວດກາຄ້າຍຄຸມຂັງ-ດັດສ້າງ**

**⮚ວຽກງານຕິດຕາມກວດກາຄ້າຍດັດສ້າງ ແລະ ອະໄພຍະໂທດ**

ໄດ້ເອົາໃຈໃສ່ຕິດຕາມເກັບກຳສະຖິຕິນັກໂທດຢູ່ຂັ້ນສູນກາງ ແລະ ທ້ອງຖິ່ນມີດັ່ງ​ນີ້:

* **ຈຳນວນນັກໂທດທັງໝົດ​ໃນ​ທົ່ວ​ປະ​ເທດ=13,278ຄົນ, ຍິງ 1.748ຄົນ**.

**(ເພີ່ມຂຶ້ນຈາກເດືອນຜ່ານມາ 143 ຄົນ, ຍິງ 13 ຄົນ)**

* ນັກໂທດຄະດີຢາເສບຕິດ
* ນັກໂທດຄະດີທົ່ວໄປ

 **-** ນັກໂທດຄະດີກະທຳຜິດຕໍ່ຄວາມສະຫງົບຂອງຊາດ

* ນັກໂທດຕ່າງປະເທດ
* ນັກໂທດຖືກຕັດສິນປະຫານຊິວິດ

= 10.389 ຄົນ, ຍິງ 1.531 ຄົນ;

= 2.987 ຄົນ, ຍິງ 229 ຄົນ;

= 45 ຄົນ, ຍິງ 01 ຄົນ;

= 334 ຄົນ, ຍິງ 35 ຄົນ;

= 398 ຄົນ, ຍິງ 48 ຄົນ,

(ເພີ່ມຂຶ້ນຈາກເດືອນຜ່ານມາ ຈໍານວນ 26 ຄົນ, ຍິງ 14 ຄົນ);

* ນັກໂທດຖືກຕັດສິນຕັດອິດສະລະພາບຕະຫຼອດຊີວິດ= 653 ຄົນ, ຍິງ 67 ຄົນ.

(ເພີ່ມຂຶ້ນຈາກເດືອນຜ່ານມາ ຈໍານວນ 23ຄົນ, ຍິງ 02 ຄົນ).

* ນັກໂທດໄດ້ຮັບອະນຸມັດອອກປິ່ນປົວ
* ນັກໂທດຖືກໂຍກຍ້າຍ:
* ນັກໂທດໂຕນໜີ:
* ນັກໂທດເສຍຊີວິດ:
* ນັກໂທດຖືກປ່ອຍຕົວ:

= 210 ຄົນ, ຍິງ 82 ຄົນ;

= 128 ຄົນ, ຍິງ 11 ຄົນ;

= 02 ຄົນ, ຍິງ: 00

= 05 ຄົນ;ຍິງ: 01

= 429 ຄົນ, ຍິງ 54 ຄົນ.

 **⮚ວຽກ​ງານ​ຕິດຕາມ​ກວດກາສະຖານທີ່ກັກຂັງ ແລະ ​ສູນ​ດັດ​ສ້າງ.**

* **ຈຳນວນຜູ້ຖືກຫາທັງໝົດ = 12.021 ຄົນ, ຍິງ 1.008 ຄົນ**

**(ຫຼາຍກວ່າເດືອນຜ່ານມາ 3.337, ຍິງ 00 ຄົນ)**

* ຜູ້ຖືກຫາທີ່ເປັນຄົນຕ່າງປະເທດ
* ຜູ້ຖືກຫາຖືກກັກຂັງເກີນກຳນົດ 1 ປີ
* ຜູ້ຖືກຫາໄດ້ຮັບອະນຸມັດອອກເພື່ອປິ່ນປົວ
* ຜູ້ຖືກຫາເສຍຊີວິດ
* ຜູ້ຖືກຫາໂຕນໜີ
* ຜູ້ຖືກຫາຖືກໂຍກຍ້າຍ
* ຜູ້ຖືກຫາໄດ້ຮັບການປ່ອຍຕົວ
* ຜູ້ຖືກຫາຖືກສັ່ງຟ້ອງຂຶ້ນສານ

= 431 ຄົນ, ຍິງ 64 ຄົນ;

= 443 ຄົນ, ຍິງ 66 ຄົນ;

= 18 ຄົນ, ຍິງ 15 ຄົນ;

= 07 ຄົນ, ຍິງ: 00;

= 04 ຄົນ, ຍິງ: 00;

= 18 ຄົນ, ຍິງ 01 ຄົນ;

= 633 ຄົນ, ຍິງ 57 ຄົນ;

= 593 ຄົນ, ຍິງ 63 ຄົນ.

* **ຈຳນວນຜູ້ຖືກດັດສ້າງທັງໝົດ = 6.309 ຄົນ, ຍິງ 185 ຄົນ.**

**(ຫຼາຍກວ່າເດືອນຜ່ານມາ 639 ຄົນ, ຍິ 1 ຄົນ)**

- ຜູ້ຖືກດັດສ້າງທີ່ໄດ້ຮັບອະນຸມັດອອກເພື່ອປິ່ນປົວ

- ຜູ້ຖືກດັດສ້າງເສຍຊີວິດ

- ຜູ້ຖືກດັດສ້າງໂຕນໜີ

- ຜູ້ຖືກດັດສ້າງທີ່ໄດ້ຮັບການປ່ອຍຕົວ

= 04 ຄົນ, ຍິງ 00;

= 00 ຄົນ, ຍິງ 00;

= 812 ຄົນ, ຍິງ 31 ຄົນ.

= 17 ຄົນ, ຍິງ 00;

**4.ວຽກງານຫ້ອງການ**

* **ວຽກງານຄົ້ນຄວ້າ-ສັງລວມ, ສະຖິຕິ, ກົນໄກບໍລິຫານຄະດີຄົບວົງຈອນ ແລະ ວຽກງານເລຂາການນຳ.**
* ຮ່າງບົດລາຍງານຂອງຫົວໜ້າອົງການໄອຍະການປະຊາຊົນສູງສຸດ ຕໍ່ກອງປະຊຸມສະໄໝສາມັນເທື່ອທີ 6 ຂອງສະພາແຫ່ງຊາດຊຸດທີ VIII ແລະເຂົ້າຮ່ວມກອງປະຊຸມຄະນະກຳມາທິການຍຸຕິທຳສະພາແຫ່ງຊາດ ເພື່ອຜ່ານຮ່າງບົດລາຍງານດັ່ງກ່າວ;
* ກະກຽມຮ່າງເນື້ອໃນເອກະສານຕ່າງໆກ່ຽວກັບກອງປະຊຸມວຽກງານໄອຍະການປະຊາຊົນທົ່ວປະເທດປະຈຳປີ 2018;
* ກະກຽມເອກະສານຕ່າງໆກ່ຽວກັບກອງປະຊຸມວຽກງານໄອຍະການປະຊາຊົນທົ່ວປະເທດປະຈຳປີ 2018;
* ລົງຕິດຕາມຊຸກຍູ້ວຽກງານສະຖິຕິ ແລະ ວຽກງານການຄຸ້ມຄອງຄະດີຄົບວົງຈອນ ຢູ່ອົງການໄອຍະການປະຊາຊົນພາກໃຕ້;
* ສ້າງແຜນຝຶກອົບຮົມວຽກງານຄຸ້ມຄອງເອກະສານທາງເອເລັກໂຕນິກ ແລະ ບັນດານິຕິກຳທີ່ກ່ຽບກັບວຽກງານດັ່ງກ່າວ;
* ສະຫຼຸບສະຖິຕິການແກ້ໄຂຄະດີ 9 ເດືອນ ແລະ 2 ປີເຄີ່ງ;
* ຕິດຕາມທ່ານ ຫົວໜ້າ ແລະ ທ່ານ ຮອງຫົວໜ້າ ອົງການໄອຍະການປະຊາຊົນສູງສຸດ ພ້ອມທັງເຂົ້າຮ່ວມບັນທຶກວຽກງານການເຄື່ອນໄຫວດ້ານຕ່າງໆ ຊ່ວຍການນຳ ທັງພາຍໃນ ແລະ ຕ່າງປະເທດ 46 ຄັ້ງ;
* ຮັບ ແລະ ກວດກາບັນດາເອກະສານຕ່າງໆ ກ່ອນຂໍຄຳເຫັນ ແລະ ລາຍເຊັນ 517 ສະບັບ.
* **ວຽກງານບໍລິຫານ ແລະ ພິທີການ**

- ເບີກຈ່າຍເຄື່ອງໃຊ້ຫ້ອງການ ແລະ ເຄື່ອງຮັບແຂກ ປະຈໍາປີ 2018 ສຳລັບອົງການໄອຍະການປະຊາຊົນສູງສຸດ;

* ພິຈາລະນາແຜນນ້ຳມັນເຊື້ອໄຟຮັບໃຊ້ບໍລິຫານ, ນ້ຳມັນນະໂຍບາຍການນຳ ແລະ ຕຳແໜ່ງງານ,ບັດເຕີມໂທລະສັບປະຈຳງວດVI/ 2018, ແຜນຜຼິດກາໝາຍປະດັບເຄື່ອງແບບ,ແຜນບຳລຸງຮັກສາແອເຢັນ ປະຈຳປີ 2018;
* ໄດ້ສ້ອມແປງພາຫະນະ ຈໍານວນ **09** ເທື່ອຄັ້ງ, ມູນຄ່າການສ້ອມແປງ ແລະ ປ່ຽນນໍ້າມັນເຄື່ອງ ລວມມູນຄ່າ **12.994.700** ກີບ (ສິບສອງລ້ານເກົ້າແສນເກົ້າສິບສີ່ເຈັດຮ້ອຍກີບ).
* **ວຽກງານ ເຕັກນິກ ແລະຂໍ້ມູນຂ່າວສານ**
* ພິຈາລະນາອະນຸມັດຮັບເອົາຊ່ຽວຊານໄອທີ ສ ເກົາຫລີ ມາເຮັດວຽກຮ່ວມກັບຫ້ອງການອົງການໄອຍະການປະຊາຊົນສູງສຸດ ເປັກໄລຍະເວລາ 1 ປີ;
* ຕິດຕັ້ງວິດໂດໃຫມ່ ຈຳນວນ 03 ເຄື່ອງ, ອົງການໄອຍະການປະຊາຊົນ ເຂດ 3, ນະຄອນຫລວງວຽງຈັນ;
* ສຳເລັດ ການກວດເຊັກ ແລະ ຕິດຕັ້ງ ລະບົບຊອບແວ໌ (Software) ຈຳນວນ 05 ເທື່ອຄັ້ງ;
* ສຳເລັດ ການກວດເຊັກ ແລະ ຕິດຕັ້ງ ລະບົບຮາດແວ໌ (Hardware) ຈຳນວນ 04 ເທື່ອຄັ້ງ;
* ສຳເລັດ ການຄຸ້ມຄອງບໍລິຫານລະບົບເຄື່ອຂ່າຍ Network-internet ຢູ່ ອອປສ 02 ເທື່ອຄັ້ງ.

 **5.ວຽກງານການເງິນ**

 - ຈັດກອງປະຊຸມເຜີຍແຜ່ກ່ຽວກັບການນຳໃຊ້ກ່ຽວກັບການນຳໃຊ້ປຶ້ມຄູ່ມືການເງິນ-ການບັນຊີ ໃຫ້ແກ່ບັນດາອົງການໄອຍະການປະຊາຊົນແຂວງພາກໃຕ້;

- ສືບຕໍ່ຕິດຕາມການສະເໜີຖອນເງິນທົດແທນຄັງຮ່ວງບໍລິຫານປົກກະຕິ ປະຈຳງວດ 03/2018 ຂອງອົງການໄອຍະການປະຊາຊົນສູງສຸດ;

- ສືບຕໍ່ປະສານງານ ແລະ ຕິດຕາມວຽກງງານສະເໜີຖອນເງິນທີ່ຍັງຄ້າງຢູ່ກະຊວງການເງິນ;

- ສ້າງບັດຜ່ານ ແລະລົງບັນຊີຄູ່ ປະຈຳເດືອນ ແລະປະຈຳງວດ 03/2018;

- ຄິດໄລ່ເງິນບໍລິຫານວຽກທາງການພາຍໃນ ແລະຕ່າງປະເທດຢ່າງເປັນປົກກະຕິ ແລະທັນການ.

**6.ວຽກງານແຜນການ ແລະ ຮ່ວມມືກັບຕ່າງປະເທດ**

* **ວຽກງານຮ່ວມມືກັບຕ່າງປະເທດ**
* ພິຈາລະນາແຜນການຕ້ອນຮັບຄະນະຜູ້ແທນຈາກ ອົງການໄອຍະການປະຊາຊົນ ສສ ຫວຽດນາມ ທີ່ຈະມາຢ້ຽມຢາມ ແລະ ເຈລະຈາ ກ່ຽວກັບສົນທິສັນຍາວ່າດ້ວຍການຊ່ວຍເຫຼືອເຊິ່ງກັນ ແລະ ກັນ ທາງດ້ານຍຸຕິທຳໃນບັນຫາອາຍາ ລະຫວ່າງ ລາວ - ຫວຽດນາມ;
* ຊີ້ນຳອົງການໄອຍະການປະຊາຊົນ 5 ແຂວງພາກເໜືອ ກະກຽມເນື້ອໃນກອງປະຊຸມຊາຍແດນລະຫ່ວາງ ບັນດາອົງການໄອຍະການແຂວງພາກເໜືອ ສປປ ລາວ ກັບ ອົງການໄອຍະການແຂວງຢຸນນານ ສປ ຈີນ;
* ສືບຕໍ່ກະກຽມເນື້ອໃນ ແລະ ຄວາມພ້ອມຕ່າງໆ ໃນການເຂົ້າຮ່ວມສະເຫຼີມສະຫຼອງວັນສ້າງຕັ້ງມະຫາວິທະ ຍາໄລກວາງຊີ ຄົບຮອບ 90 ປີ;
* ສືບຕໍ່ຮ່ວມມືກັບບັນດາອົງການຈັດຕັ້ງສາກົນ ເປັນຕົ້ນ ແມ່ນ: UNDP, JICA, IOM, ILSTA, UNICEF ແລະ ມູນນິທິຮັງໄຊເດັນ, ເຊິ່ງເດື່ອນຜ່ານມາ ໄດ້ມີກິດຈະກໍາດັ່ງນີ້**:**
1. ໄດ້ຈັດສຳມະນາເຊື່ອມຊືມກົດໝາຍ ວ່າດ້ວຍການຈັດຕັ້ງ-ລັດຖະກອນ ແລະ ຄຳແນະນຳການຈັດຕັ້ງ ປະຕິບັດກົດໝາຍດັ່ງກ່າວ ໃຫ້ແກ່ພະນັກງານ-ລັດຖະກອນ ບັນດາອົງການໄອຍະການປະຊາຊົນ ແຂວງພາກໃຕ້;
2. ກະກຽມລົງເກັບກຳຂໍ້ມູນຂັ້ນຂັ້ນບ້ານ ແລະ ເມືອງ, ແຂວງສະຫວັນນະເຂດ ທີ່ມີແຜນຈັດຕັ້ງປະຕິບັດໂຄງການການຊ່ວຍເຫຼືອທາງດ້ານກົດໝາຍ ແລະ ສົງຄົມໃຫ້ແກ່ເດັກ.
* **ວຽກງານສົນທິສັນຍາ ແລະ ຮ່ວມມືຍຸຕິທຳທາງອາຍາ**
* ສືບຕໍ່ປະສານກັບກະຊວງການຕ່າງປະເທດ ເພື່ອສະເໜີເຈລະຈາວຽກງານການຊ່ວຍເຫຼືອເຊິ່ງກັນແລະກັນ ລະຫ່ວາງ ສປປ ລາວ ແລະ ເອກົວດໍ;
* ກະກຽມເນື້ອໃນເຈລະຈາ ສົນທິສັນຍາວ່າດ້ວຍການຮ່ວມມືໃນບັນຫາທາງອາຍາ ລະຫ່ວາງ ສປປ ລາວ ແລະຫວຽດນາມ;
* ຕິດຕາມແແຈ້ງການ ກ່ຽວກັບວຽກງານຮ່ວມມືຍຸຕິທໍາທາງອາຍາ ຈຳນວນ 8 ເລື່ອງ ຂອງອົງການໄອຍະການປະຊາຊົນສູງສຸດ ທີ່ສົ່ງໃຫ້ພາກສ່ວນທີ່ກ່ຽວຂ້ອງພິຈາລະນາ.
* **ວຽກງານແຜນການ**
* ສະເໜີຂໍການອະນຸມັດຊຳລະໂຄງການກໍ່ສ້າງ ອາຄານ ອົງການໄອຍະການປະຊາຊົນ ເຂດ 1 ເມືອງ ປາກເຊ ແຂວງຈຳປາສັກ, ເຂດ 2 ເມືອງຮຸນ ແຂວງ ອຸດົມໄຊ, ເຂດ 1 ເມືອງ ຊໍາເໜືອ ແຂວງຫົວພັນ, ເຂດ 2 ເມືອງ ຄໍາ ແຂວງ ຊຽງຂວາງ ແລະ ເຂດ 4 ເມືອງຫາດຊາຍຟອງ ນະຄອນຫຼວງວຽງຈັນ;
* ກະກຽມລົງກວດກາໂຄງການກໍ່ສ້າງ ອາຄານ ອົງການໄອຍະການປະຊາຊົນ ແຂວງບໍ່ແກ້ວ, ແຂວງຜົ້ງສາລີ ແລະ ແຂວງໄຊສົມບູນ;
* ຊີ້ນຳອົງການໄອຍະການປະຊາຊົນ ແຂວງຊຽງຂວາງ ໃນວຽກງານເຈລະຈາ ແລະສັນຍາ ໂຄງການກໍ່ສ້າງ ອາຄານ ອົງການໄອຍະການປະຊາຊົນ ເຂດ 2 ເມືອງຄຳ ແຂວງຊຽງຂວາງ.
1. **ທິດທາງແຜນການວຽກງານຈຸດສຸມໃນເດືອນພະຈິກ ປີ 2018.**
2. **ວຽກ​ງານ​ການ​ເມືອງ​-​ແນວ​ຄິດ**

 ຄະນະພັກ - ຄະນະນໍາສືບຕໍ່ສຶກສາອົບຮົມການເມືອງ - ແນວຄິດໃຫ້ພະນັກງານ - ລັດຖະກອນ, ສະມາຊິກພັກໃຫ້ມີທັດສະນະທີ່ຖືກຕ້ອງຕໍ່ແນວທາງນະໂຍບາຍຂອງພັກ - ລັດດ້ວຍຫຼາຍວິທີ, ຕົ້ນຕໍແມ່ນຈັດຕັ້ງເຊື່ອມຊືມຊຶມ

ມະຕິກອງປະຊຸມໃຫຍ່ຄັ້ງທີ X ຂອງພັກປະຊາຊົນປະຕິວັດລາວ ແລະ ມະຕິກອງປະຊຸມໃຫຍ່ຄັ້ງທີ IV ຂອງອົງຄະນະພັກ ອົງການໄອຍະການປະຊາຊົນສູງສຸດ, ຈັດຕັ້ງປາຖະກະຖາ, ເລົ່າມູນເຊື້ອວັນສໍາຄັນຕ່າງໆຂອງຊາດ ແລະ ສາກົນ, ສຶກສາຮໍ່າຮຽນຄຸນສົມບັດ, ສິນທໍາປະຕິວັດຂອງບັນດາຜູ້ນໍາລຸ້ນກ່ອນຢ່າງເປັນປົກກະຕິ ແລະ ອື່ນໆ ເພື່ອແນໃສ່ເຮັດໃຫ້ພະນັກງານ - ລັດຖະກອນ, ສະມາຊິກພັກມີຄຸນທາດການເມືອງໜັກແໜ້ນມີຄວາມເຊື່ອໝັ້ນຕໍ່ການນໍາພາຂອງພັກ, ມີຈັນຍາບັນ, ມີນໍ້າໃຈຮັບໃຊ້ປະຊາຊົນດ້ວຍຄວາມສັດຊື່ບໍລິສຸດ, ປະຕິບັດລັດຖະທໍາມະນູນ ແລະ ກົດໝາຍຢ່າງເຂັ້ມງວດ, ສະກັດກັ້ນ ແລະ ຕີຖອຍປະກົດການຫຍໍ້ທໍ້ໃນຖັນແຖວສະມາຊິກພັກ ພະນັກງານລັດ-ຖະກອນໃຫ້ໄດ້ຢ່າງທັນການ ແລະ ມີປະສິດທິຜົນ.

1. **ວຽກງານຈັດຕັ້ງ ແລະ ກໍ່ສ້າງພະນັກງານ**

- ສັງລວມການຍ້ອງຍໍ 3 ມີ 4 ຮັບປະກັນ ປະຈໍາປີ 2016, 2017, 2018 ຂອງອົງການໄອຍະການປະຊາຊົນ ໃນຂອບເຂດທົ່ວປະເທດ;

- ພິຈາລະນາວຽກງານປະເມີນຜົນລັດຖະກອນ ຂອງອົງການໄອຍະການປະຊາຊົນສູງສຸດ, ອົງການໄອຍະການປະຊາຊົນ ພາກ ແລະ ສະຖາບັນຝຶກອົບຮົມວຽກງານໄອຍະການ ປະຈໍາປີ 2018;

- ສືບຕໍ່ລົງເຜີຍແຜ່ວຽກງານຈັດຕັ້ງ-ພະນັກງານ ໃຫ້ບັນດາອົງການໄອຍະການປະຊາຊົນ ບັນດາແຂວງ, ແລະ ແຂວງ ພາກໃຕ້;

- ສືບຕໍ່ຄົ້ນຄ້ວາພິຈາລະນາວຽກງານເລື່ອນຂັ້ນ, ແຕ່ງຕັ້ງ, ໂຍກຍ້າຍ ແລະຊັບພະນັກງານ ໄອຍະການປະຊາຊົນ ແລະຜູ້ຊ່ວຍ ຂອງອົງການໄອຍະການປະຊາຊົນ ໃນຂອບເຂດທົ່ວປະເທດ ປະຈຳປີ 2018;

- ສືບຕໍ່ພິຈາລະນາວຽກງານແຕ່ງຕັ້ງຄະນະກໍາມະການໄອຍະການປະຊາຊົນພາກ ແລະ ບັນດາແຂວງຈໍານວນໜຶ່ງ;

- ກະກຽມລົງເຄື່ອນໄຫວວຽກງານການກໍານົດຕໍາແໜ່ງງານຢູ່ ບັນດາອົງກການໄອຍະການປະຊາຊົນແຂວງພາກເໜືອ;

- ພິຈາລະນາເປົ້າໝາຍເຂົ້າຝຶກອົບຮົມວຽກງານໄອຍະການປະຈຳປີ 2018 ເຊິ່ງມີແຜນຈະໄຂຊຸດຝຶກອົບຮົມ ໃນເດືອນ 12 ປີ 2018;

- ສັງລວມສະຖິຕິ, ລາຍຊື່ພະນັກງານ-ລັດຖະກອນ ໂດຍຈັດຕາມຂັ້ນ-ຊັ້ນ ວິຊາສະເພາະ ແລະ ສັງລວມສະຖິຕິ ພະນັກງານ-ລັດຖະກອນ ຂອງອົງການໄອຍະການປະຊາຊົນໃນຂອບເຂດທົ່ວປະເທດ ປະຈຳງວດ 4 (ເດືອນ 10, 11, 12/2018);

- ກວດກາ ແລະຮຽບຮຽງຄືນ ການກຳນົດຕໍາແໜ່ງງານ ຂອງອົງການໄອຍະການປະຊາຊົນ ນະຄອນຫຼວງວຽງຈັນ.

**3.ວຽກງານການແກ້ໄຂຄະດີ ແລະ ຄຳຮ້ອງ**

**3.1 ວຽກງານຕິດຕາມກວດກາທົ່ວໄປ**

**-** ສືບຕໍ່ຄົ້ນຄ້ວາແກ້ໄຂຄຳຮ້ອງທີ່ຍັງຄ້າງ ໃຫ້ສຳເລັດ ແລະ ສືບຕໍ່ພົວພັນປະສານສົມທົບກັບອົງການຈັດຕັ້ງທີ່ກ່ຽວຂ້ອງກ່ຽວກັບການຄົ້ນຄວ້າແກ້ໄຂຄໍາຮ້ອງທີ່ເຫັນວ່າມີຄວາມຫຍຸ້ງຍາກສັບສົນ;

- ປະສານສົມທົບກັບອົງການໄອຍະການປະຊາຊົນແຂວງ, ນະຄອນຫຼວງ ເພື່ອເກັບກຳສະຖິຕິການປະຕິບັດຄຳຕັດສີນຂອງສານ, ສະຖິຕິອາຊະຍາກຳ;

- ສືບຕໍ່ເຄື່ອນໄຫວວຽກງານນຳຄະນະສະເພາະກິດຂັ້ນສູນກາງຂອງອົງການລັດຖະບານ ຢູ່ແຂວງວຽງຈັນ ແລະສະຫູຸບຕີລາຄາຜົນການປະຕິບັດວຽກງານດັ່ງກ່າວ;

- ຮ່າງຄຳແນະນຳ, ໜັງສືສະເໜີ ແລະ ບັນດາເອກະສານຕ່າງໆ ເພື່ອໃຫ້ອົງການໄອຍະການປະຊາຊົນ ແຂວງ, ເຂດ ເປັນບ່ອນອີງໃນການເຄື່ອນໄຫວວຽກງານຕາມພາລະບົດບາດ;

- ສືບຕໍ່ເຄື່ອນໄຫວວຽກງານນຳກົມກວດກາປ່າໄມ້ ກະຊວງກະສິກຳ ແລະ ປ່າໄມ້;

- ສືບສ້າງແຜນການລົງຕິດຕາມກວດກາການປະຕິບັດກົດໝາຍ ແລະຈັດຕັ້ງປະຕິບັດຄໍາຕັດສີນຂອງສານ ໃຫ້ພະນັກງານວິຊາການ ອົງການໄອຍະການປະຊາຊົນແຂວງ ເປົ້າໝາຍຈຸດສຸມ ຄື: ແຂວງ ຫຼວງພະບາງ, ວຽງຈັນ ແລະ ຈຳປາສັກ.

**3.2 ວຽກງານຕິດຕາມກວດກາຄະດີອາຍາ**

 **-** ສືບຕໍ່ເຂົ້າຮ່ວມປະຊຸມສານຂັ້ນລົບລ້າງຕາມແຈ້ງເຊີນຂອງສານປະຊາຊົນສູງສຸດ ເປັນປົກກະຕິ;

 - ສືບຕໍ່ຄົ້ນຄວ້າພາລະບົດບາດການຕິດຕາມກວດກາຂອງໄອຍະການປະຊາຊົນ ຂັ້ນລົບລ້າງ, ຮ່າງຄໍາຖະແຫຼງຂັ້ນລົບລ້າງ, ຮ່າງຄໍາສະເໜີຄັດຄ້ານຂັ້ນລົບລ້າງຂອງໄອຍະການປະຊາຊົນທາງດ້ານກົດໝາຍ.

**3.3 ວຽກ​ງານ​ຕິດຕາມ​ກວດກາການດຳເນີນ​ຄະດີ​ແພ່ງ**

 - ສືບຕໍ່ຜ່ານຄະດີຂັ້ນພະແນກໃຫ້ໄດ້ຢ່າງໜ້ອຍ ອາທິດລະ 2 ຄັ້ງ;

 - ສືບຕໍ່ຜ່ານຄະດີຂັ້ນກົມໃຫ້ໄດ້ຢ່າງໜ້ອຍອາທິດ 1 ຄັ້ງ;

- ສືບຕໍ່ຜ່ານຄະດີຮ່ວມກັບຄະນະກໍາມະການໄອຍະການປະຊາຊົນສູງສຸດ ບໍ່ໃຫ້ຫຼຸດ 2 ຄັ້ງຕໍ່ເດືອນ ແລະ ຜ່ານໃຫ້ໄດ້ 15 ເລື່ອງຂື້ນໄປ, ເນື່ອງຈາກວ່າ ຄະດີຄ້າງຜ່ານຄະນະກຳມະການໄອຍະການ ມີຫຼາຍເຖິງ 89 ເລື່ອງ ໃນຈຳນວນຄະດີຄ້າງທັງໝົດ 177 ເລື່ອງ;

- ສູ້ຊົນແກ້ໄຂຄະດີໃຫ້ຫຼຸດລົງໃນເດືອນຕໍ່ໄປ, ໂດຍຖືເອົາ ການແກ້ໄຂຄະດີທີ່ຄ້່ງມາແຕ່ ປີ 2015 – 2016 ເປັນບູລິມະສິດ;

- ສູ້ຊົນໃຫ້ຄະດີຄ້າງຢູ່ຂັ້ນວິຊາການໃຫ້ຫຼຸດລົງໃນແຕ່ລະເດືອນ;

 - ກະກຽມລົງເກັບກຳຂໍ້ມູນຢູ່ທ້ອງຖິ່ນ ແລະ ນະຄອນຫຼວງຈຳນວນໜຶ່ງ;

 - ກະກຽມຝຶກອົບຮົມກ່ຽວກັບການຄົ້ນຄ້ວາສໍານວນຄະດີ ແລະ ສະຫຼຸບຄະດີກຽມຜ່ານຄະນະກໍາມະການໄອຍະການປະຊາຊົນສູງສຸດ ໃຫ້ແກ່ພະນັກງານວິຊາການ.

**3.4 ວຽກ​ງານ​ຕິດຕາມ​ກວດກາ​ຄ້າຍ​ຄຸມ​ຂັງ-ດັດ​ສ້າງ**

 **-** ສືບຕໍ່ຕິດຕາມຊຸກຊູ້ໃຫ້ອົງການໄອຍະການທ້ອງຖິ່ນ ຈັດຕັ້ງປະຕິບັດແຜນງານ, ໂຄງການຂອງວຽກຕິດຕາມກວດກາຄ້າຍຄຸມຂັງ-ດັດສ້າງ ຕາມພາລະບົດບາດ ຄວາມຮັບຜິດຊອບຂອງຕົນເອງ;

 **-** ສືບຕໍ່ປະສານກັບກົມຕໍາຫຼວດຄຸມຂັງ - ດັດສ້າງເກັບກໍາສະຖິຕິນັກໂທດ, ຜູ້ຖືກຫາ ແລະ ຜູ້ຖືກດັດສ້າງຄ້າຍຄຸມຂັງສູນກາງຄຸ້ມຄອງ ແລະ ວຽກງານອື່ນທີ່ກ່ຽວຂ້ອງ;

 - ປະຕິບັດຕາມບົດບັນທຶກກອງປະຊຸມຂອງຄະນະກຳມະການອະໄຍະໂທດລະດັບຊາດ ໃນຄັ້ງວັນທີ 16-17 ສິງຫາ 2018;

- ສືບຕໍ່ຄົ້ນຄວ້າສ້າງຄໍາແນະນຳຮ່ວມກັບກະຊວງ ປ້ອງກັນຄວາມສະຫງົບ ແລະ ກະຊວງຍຸຕິທຳ ກ່ຽວກັບການປະຈຳການຢູ່ຄ້າຍຄຸມຂັງ-ດັດສ້າງ ຂອງພະນັກງານໄອຍະການ ແລະ ພະນັກງານປະຕິບັດຄຳຕັດສີນຂອງສານ;

- ຈັດຕັ້ງປະຕິບັດບົດບັນທຶກກອງປະຊຸມ ຂອງຄະນະກໍາມະການອະໄພຍະໂທດລະດັບຊາດ ຄັ້ງວັນທີ 16-17 ສິງຫາ 2018 ແລະ ບົດບັນທຶກ ກອງປະຊຸມ ປະທານຄະນະກໍາມະການອະໄພຍະໂທດ ລະດັບຊາດ ຄັ້ງວັນທີ 10 ຕຸລາ 2018.

**4.ວຽກ​ງານ​ຫ້ອງການ**

**-** ສຶບຕໍ່ປັບປຸງຮ່າງບົດລາຍງານຂອງຫົວໜ້າອົງການໄອຍະການປະຊາຊົນສູງສຸດ ຕໍ່ກອງປະຊຸມສະໄໜສາມັນເທື່ອທີ 6 ຂອງສະພາແຫ່ງຊາດຊຸດທີ VIII;

 - ສຶບຕໍ່ກະກຽມຮ່າງເນື້ອໃນເອກະສານຕ່າງໆກ່ຽວກັບກອງປະຊຸມວຽກງານໄອຍະການປະຊາຊົນທົ່ວປະເທດປະຈຳປີ 2018;

 - ກະກຽມການຈັດຕັ້ງປະຖະກາຖາວັນສ້າງຕັ້ງເມືອງວຽງໄຊ, ແຂວງຫົວພັນ ຖານທີ່ໜັ້ນຂອງການປະຕິວັດຄົບຮອບ 50 ປີ (ວັນທີ 30/11/1968-30/11/2018);

 - ກະກຽມວຽກສຳຫຼວດກວດກາຕີລາຄາຄັດເລືອກຜົນງານ 3 ມີ 4 ຮັບປະກັນ ແລະ ປະເມີນການຈັດຕັ້ງປະຕິບັດວຽກງານຂອງພະນັກງານ ຫ້ອງການ ອອປສ ປະຈຳປີ 2018;

 - ສືບຕໍ່ພິຈາລະນາແຜນກຳນົດຕຳແໜ່ງງານຂອງຫ້ອງການ;

- ແຈ້ງການເຖິງອົງການໄອຍະການປະຊາຊົນແຂວງ ໃນຂອບເຂດທົ່ວປະເທດ ໃຫ້ສະຫຼຸບລາຍງານການຕິດຕາມກວດກາການແກ້ໄຂຄະດີຄົບວົງຈອນປະຈຳໄຕມາດ;

 - ເບີກຈ່າຍນ້ຳມັນເຊື້ອໄຟຮັບໃຊ້ບໍລິຫານ, ນ້ຳມັນນະໂຍບາຍການນຳ, ຕຳແໜ່ງງານ ແລະ ບັດເຕີມໂທລະສັບປະຈຳງວດ IV/2018, ເດືອນ 10, 11, 12/2018;

 -  ສຶບຕໍ່ຂື້ນແຜນການບໍາລຸງຮັກສາ ແລະ ສ້ອມແປງສຳນັກງານ, ແລະ ແຜນບໍາລຸງຮັກສາ ແລະ ສ້ອມແປງພາຫະນະ 2018;

* ສືບຕໍ່ ເຂົ້າຮ່ວມຝືກອົບຮົມ ວຽກງານໄອທີ ໄມໂຄຊ໋ອບເອັກເຊວ 2010 ໃຫ້ແກ່ພະນັກງານ-ລັດຖະກອນ ຊຸດທີ 02 ໃຫ້ແກ່ ຢູ່ພາຍໃນອົງການໄອຍະການປະຊາຊົນ;
* ສືບຕໍ່ ປັບປຸງລະບົບການບໍລິຫານຄຸ້ມຄອງໄອທີ ຢູ່ ອອປສ ແລະ ເຮັດວຽກຮ່ວມກັບອາສາສະໜັກ, ປຶກສາໄອຊີທີ, ຊ່ຽວຊານຈາກມູນນິທິຄົ້ນຄວ້າແຫ່ງຊາດ ເກົາຫລີ ເພື່ອຂຽນແຜນພັດທະນາປັບປຸງລະບົບວຽກງານໄອຊີທີຢູ່ ອອປສ ແຕ່ປີ 2018 ຫາ 2022;
* ສືບຕໍ່ຕິດຕາມ ແລະ ປັບປຸງ ການນໍາໃຊ້ຖານຂໍ້ມູນ ຄະດີແພ່ງ ແລະ ຄະດີອາຍາ ຢູ່ອົງການໄອຍະການປະຊາຊົນສູງສຸດ;
* ຄຸ້ມຄອງບໍລິຫານລະບົບເຄື່ອຂ່າຍ Network-internet, ການກວດເຊັກ ແລະ ຕິດຕັ້ງ ລະບົບຊອບແວ໌ (Software) ແລະ ຮາດແວ (hardware) ອົງການໄອຍະການປະຊາຊົນສູງສຸດ ໃຫ້ມີຄວາມປົກກະຕິ.

**5.ວຽກງານການເງິນ**

**-** ສືບຕິດຕາມ, ຊຸກຊູ້ການຈັດຕັ້ງປະຕິບັດແຜນລາຍຈ່າຍປະຈຳປີ 2018;

**-** ສືບຕໍ່ສົມທຽບໜີ້ສິນທີ່ຍັງຄ້າງໃນປີ 2017 ຕາມສາລະບານບັນຊີໃຫ້ຖືກຕ້ອງ;

**-** ສືບຕໍ່ປະສານສົມທົບກັບພາກສ່ວນກ່ຽວຂ້ອງເພື່ອຖອນເງິນງົບປະມານຮ່ວງບໍລິຫານປົກກະຕິ 9 ເດືອນໃຫ້ແກ່ອົງການໄອຍະການປະຊາຊົນສູງສຸດ ແລະ ປະຈຳງວດ 04/2018 ໃຫ້ແກ່ອົງການໄອຍະການປະຊາຊົນພາກ, ແຂວງ ແລະ ສະຖາບັນ;

 - ກະກຽມຝຶກອົບຮົມວຽກງານການເງິນ-ການບັນຊີ (ບັນຊີຄູ) ໃຫ້ແກ່ພະນັກງານ-ລັດຖະກອນ ຂອງບັນດາອົງການໄອຍະການປະຊົນແຂວງພາກເໜືອ;

 - ກະກຽມສະຫຼຸບລາຍຈ່າຍງົບປະມານປະຈຳງວດ 3/2018 ແລະ 9 ເດືອນ ເພື່ອສົມທຽບກັບກະຊວງການເງິນ;

 - ສະເໜີຖອນເງິນເດືອນ, ເງິນອຸດໜູນ, ເງິນບໍລິຫານ ແລະ ເງິນນະໂຍບາຍຕ່າງໆ ປະຈໍາງວດ 4.

**6.​ວຽກ​ງານແຜນການແລະ ​ຮ່ວມ​ມື​ກັບ​ຕ່າງປະ​ເທດ.**

 - ສືບຕໍ່ຕິດຕາມເອກະສານປະກອບຂໍການອະນຸມັດຊຳລະໂຄງການກໍ່ສ້າງອາຄານ ອົງການໄອຍະການປະຊາຊົນເຂດ 1 ເມືອງປາກເຊ ແຂວງ ຈຳປາສັກ, ເຂດ 1 ເມືອງ ຊໍາເໜືອ ແຂວງ ຫົວພັນ, ເຂດ 2 ເມືອງ ຄໍາ ແຂວງ ຊຽງຂວາງ ແລະ ເຂດ 4 ເມືອງ ຫາດຊາຍຟອງ ນະຄອນຫຼວງວຽງຈັນ;

- ປະສານສົມທົບກັບພາກສ່ວນທີ່ກ່ຽວຂ້ອງ ກ່ຽວກັບວຽກງານຖອນເງິນຕິດຕາມ

- ກະກຽມລົງກວດກາໂຄງການກໍ່ສ້າງ ອາຄານ ອົງການໄອຍະການປະຊາຊົນ ແຂວງບໍ່ແກ້ວ, ແຂວງຜົ້ງສາລີ, ແຂວງໄຊສົມບູນ ແລະ ເຂດ 4 ນະຄອນຫຼວງວຽງຈັນ;

- ປະສານສົມທົບກັບກະຊວງແຜນການ ແລະ ການລົງທຶນ ກ່ຽວກັບຕົວເລກງົບປະມານທີ່ຈະເອົາເຂົ້າແຜນການລົງທຶນຂອງລັດ ປະຈໍາປີ 2019;

* ສືບຕໍ່ພິຈາລະນາແຜນການຕ້ອນຮັບຄະນະຜູ້ແທນຈາກ ອົງການໄອຍະການປະຊາຊົນ ສສ ຫວຽດນາມ ທີ່ຈະມາຢ້ຽມຢາມ ແລະ ເຈລະຈາ ກ່ຽວກັບສົນທິສັນຍາວ່າດ້ວຍການຊ່ວຍເຫຼືອເຊິ່ງກັນ ແລະ ກັນ ທາງດ້ານຍຸຕິທຳໃນບັນຫາອາຍາ ລະຫວ່າງ ລາວ - ຫວຽດນາມ;
* ສືບຕໍ່ຊີ້ນຳອົງການໄອຍະການປະຊາຊົນ 5 ແຂວງພາກເໜືອ ກະກຽມເນື້ອໃນກອງປະຊຸມຊາຍແດນລະ ຫ່ວາງບັນດາອົງການໄອຍະການ ແຂວງພາກເໜືອ ສປປ ລາວ ກັບ ອົງການໄອຍະການ ແຂວງຢຸນນານ ສປ ຈີນ;
* ສືບຕໍ່ກະກຽມເນື້ອໃນ ແລະ ຄວາມພ້ອມຕ່າງໆ ໃນການເຂົ້າຮ່ວມສະເຫຼີມສະຫຼອງວັນສ້າງຕັ້ງມະຫາວິທະ ຍາໄລກວາງຊີ ຄົບຮອບ 90 ປີ;
* ຮ່ວມມືກັບອົງການຈັດຕັ້ງສາກົນ ເປັນຕົ້ນແມ່ນ: UNDP, JICA, IOM, ILSTA, UNICEF, ມູນນິທິຮັນໄຊເດັ່ນ ເພື່ອຈັດ ກິດຈະກຳຮ່ວມກັນເປັນປົກກະຕິ, ເຊິ່ງມີແຜນເຄື່ອນໄຫວດັ່ງນີ້;
1. ກະກຽມຈັດສຳມະນາເຊື່ອມຊືມກົດໝາຍວ່າດ້ວຍການຈັດຕັ້ງ-ລັດຖະກອນ ແລະຄຳແນະນຳການຈັດຕັ້ງ ປະຕິບັດກົດໝາຍດັ່ງກ່າວ ໃຫ້ແກ່ພະນັກງານ-ລັດຖະກອນ ບັນດາອົງການໄອຍະການປະຊາຊົນ;
2. ກະກຽມຈັດຝຶກອົບຮົມວຽກງານການສ້າງຄວາມເຂັ້ມແຂງດທາງດ້ານການຕ້ານການສໍ້ລາດບັງຫຼວງ ແລະການຕ້ານການຟອກເງິນ ໃຫ້ແກ່ ພະນັກງານ-ລັດຖະກອນ ບັນດາອົງການໄອຍະການປະຊາຊົນ ແຂວງພາກໃຕ້;
3. ກະກຽມເປີດໂຄງການສົ່ງເສີ່ມການພັດທະນະ ແລະ ສ້າງຄວາມເຂັ້ມແຂງລັດປົກຄອງດ້ວຍກົດໝາຍ ໄລຍະທີ 3.
* ສຶບຕໍ່ຕິດຕາມນໍາກະຊວງການຕ່າງປະເທດ ເພື່ອຂໍເຈລະຈາກ່ຍວກັບການຄົ້ນຄວ້າຮ່າງສົນທິສັນຍາວ່າດ້ວຍການຊ່ວຍເຫຼືອເຊິ່ງກັນ ແລະ ກັນ ລະຫວ່າງ ສປປ ລາວ-ເອກົວດໍ;
* ສືບຕໍ່ກະກຽມການເຈລະຈາ ສົນທິສັນຍາວ່າດ້ວຍການຮ່ວມມືໃນບັນຫາທາງອາຍາ ລະຫ່ວາງ ສປປ ລາວ ແລະ ຫວຽດນາມ;
* ສືບຕໍ່ຕິດຕາມແແຈ້ງການ ກ່ຽວກັບວຽກງານຮ່ວມມືຍຸຕິທໍາທາງອາຍາ ຈຳນວນ 8 ເລື່ອງ ຂອງອົງການໄອຍະການ ປະຊາຊົນສູງສຸດ ທີ່ສົ່ງໃຫ້ພາກສ່ວນທີ່ກ່ຽວຂ້ອງ ພິຈາລະນາ.

**7.ວຽກ​ງານ​ກວດກາ.**

- ສືບຕໍ່ຕິດຕາມແຜນການກວດກາແຜນລົງທຶນຂອງລັດແຕ່ຫົວທີ 2 ໂຄງການຄື: ສໍານັກງານອົງການໄອຍະການປະຊາຊົນແຂວງ ໄຊສົມບູນ ແລະ ສໍານັກງານອົງການໄອຍະການປະຊາຊົນເຂດ 4 ນະຄອນຫຼວງວຽງຈັນປະຈໍາປີ 2018;

- ສືບຕໍ່ສະຫຼຸບວຽກງານກວດກາໂຄງການລົງທຶນຂອງລັດແຕ່ຫົວທີ 2 ໂຄງການຄື: ໂຄງການກໍ່ສ້າງ ອາຄານ ຂອງອົງການໄອຍະການປະຊາຊົນເຂດ 3 ເມືອງ ຊຽງເງິນ ແຂວງ ຫຼວງພະບາງ ແລະໂຄງການຖົມດິນ ຂອງສະຖາບັນຄົ້ນຄວ້າ ແລະ ຝຶກອົບຮົມໄອຍະການ;

 - ສືບຕໍ່ກະກຽມການຈັດຝຶກອົບຮົມວຽກງານຕ້ານ ແລະ ສະກັດກັ້ນ ການສໍ້ລາດບັງຫຼວງຢູ່ສອງພາກ;

 - ສ້າງແຜນກວດກາ 00 ໂມງປະຈຳປີ 2018.

**III. ​ມາດ​ຕະການ​ຈັດຕັ້ງປະຕິບັດ.**

**1.**ຈັດຕັ້ງເຜີຍແຜ່ແຜນການໃຫ້ຄະນະນຳ, ຫ້ອງການ, ບັນດາກົມ, ສະ​ຖາ​ບັນ​ຄົ້ນຄວ້າ ​ແລະຝຶກ​ອົບຮົມ​ໄອ​ຍະ​ການ ຮັບຊາບ ແລະ ເຂົ້າໃຈຢ່າງເລິກເຊິ່ງ;

**2.**ໃຫ້ຫ້ອງການ, ບັນດາກົມ, ສະຖາບັນຄົ້ນຄວ້າ ແລະ ຝຶກອົບຮົມໄອຍະການສ້າງເປັນແຜນວຽກລະອຽດຂອງຕົນ ແລະ ຈັດຕັ້ງປະຕິບັດໃຫ້ມີຜົນສຳເລັດ, ແລ້ວສະຫຼຸບລາຍງານຜົນຂອງການຈັດຕັ້ງປະຕິບັດ ແລະ ທິດທາງແຜນການໃນເດືອນຕໍ່ໄປໃຫ້ຫ້ອງການ ອອປສ ສັງລວມລາຍງານໃຫ້ຫົວໜ້າອົງການໄອຍະການປະຊາຊົນສູງສຸດ ເພື່ອຊາບ ແລະ ມີທິດຊີ້ນຳ.

 ດັ່ງນັ້ນ, ຈຶ່ງສະຫລຸບຕີລາຄາການເຄື່ອນໄຫວວຽກງານຜ່ານມາ ແລະ ວາງທິດທາງແຜນການຕໍ່ໜ້າ ເພື່ອຈັດຕັ້ງປະຕິບັດໃຫ້ຖືກຕ້ອງ.

 **ຫົວໜ້າອົງການໄອຍະການປະຊາຊົນສູງສຸດ**

**ບ່ອນສົ່ງ**

- ຫ້ອງວ່າການປະທານປະເທດ 01 ສະບັບ

- ຫ້ອງວ່າການສຳນັກງານນາຍົກລັດຖະມົນຕີ 01 ສະບັບ

* ຄະນະນຳ ອອປສ ທ່ານລະ 01 ສະບັບ;
* ທ່ານຜູ້ຊ່ວຍຫົວໜ້າ ອອປສ 01 ສະບັບ;
* ບັນດາທ່ານຫົວໜ້າກົມ, ຫົວໜ້າຫ້ອງການ ທ່ານລະ 01 ສະບັບ;
* ຫົວໜ້າສະຖາບັນຄົ້ນຄວ້າ ແລະ ຝຶກອົບຮົມໄອຍະການ 01 ສະບັບ;
* ເກັບມຽ້ນສຳເນົາ 01 ສະບັບ.